is en is id en is pt pt is is is is is is cs is is is nb is la de is is is is is is pt is is is en is en en en en en en en en en en en en en en en ca en en en ne en is en is en is is is is is is is is is is ca en en en ne en is en is is is en ca en en en ne en is en is is en en en en ca en en en ne en is en is is en ca en en en ne en is en ca en en en ne en is en is en ca en en en ne en en en en en en en en ca en en en ne en is en is is is is is is is is is is is is is ca en en en ne en is en is is is is ca en en en ne en en en en is is fr en en en en en is uk is de fr uk nb en en en en en
Rannsóknastöðin Rif — Rif research
Greinargerð um Rannsóknastöð á Melrakkasléttu
Grein um Rif í Náttúrufræðingnum
INTERACT – Stories of Arctic Science
INTERACT Transnational Access Call is open for applications
On August 13, 2018 By rifresearchLeave a comment
INTERACT Transnational Access Call is open for projects taking place between March 2019 and April 2020
Overall, INTERACT provides three different modalities of access: Transnational and Remote Access that are applied through annual calls, and Virtual Access which means free access to data from stations, available at all times through the INTERACT VA single-entry point.
For any additional information, please contact the Transnational Access coordinator Hannele Savela,  hannele.savela(at)oulu.fi.
Apply INTERACT Transnational Access to conduct researchat the coolest places of the North!
Scientists and nature enthusiasts studying oystercatchers in Melrakkaslétta in 2017
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Hvítabirnir á Íslandi og afkoma þeirra á tímum loftslagsbreytinga
On July 10, 2018July 10, 2018 By rifresearchLeave a comment
„Lögreglunni á Norðurlandi eystra barst tilkynning um að sést hefði til hvítabjarnar á Melrakkasléttu síðdegis í dag. Frá þessu er greint á Facebook-síðu embættisins. Ekki hefur tekist að staðfesta að um hvítabjörn sé að ræða. Samkvæmt tilkynningunni sást til bjarndýrsins nyrst á Melrakkasléttu suður af Hraunhafnarvatni.”
Hvítabjörn með tvo húna. Mynd: https://news.nationalgeographic.com/2018/02/polar-bears-starve-melting-sea-ice-global-warming-study-beaufort-sea-environment/
Svona hófst frétt sem birtist á vefsíðu Ríkisútvarpsins í gær, mánudaginn 9. júlí. Í ljós kom að menn við veiðar á svæðinu töldu sig hafa séð hvítabjörn og var Landhelgisgæslan kölluð til ásamt lögreglunni til að fínkemba Sléttu í leit að birninum. Fólk dreif að um kvöldið og nóttina frá Raufarhöfn og Kópaskeri og alla leið frá Húsavík, en allt kom fyrir ekki – enginn björn hefur enn fundist þegar þetta er skrifað um hádegi 10. júlí. Þó á að fljúga aftur yfir í dag og leita betur – kannski vissara að leyfa enga óvissu í þessu máli þó íbúar Raufarhafnar láti þetta ekki slá sig út af laginu.
Starfsmaður rannsóknastöðvarinnar tók fréttunum af hvítabirninum líka með fyrirvara, enda ekki svo langt síðan mikill viðbúnaður var í Jökulsárgljúfrum vegna sauðkindar sem einhverjum ferðamanni fannst líkjast hvítabirni allverulega. Hins vegar er ekki heldur langt síðan hvítabjörn gekk í raun á land hér nálægt okkur, nánar tiltekið í Þistilfirði árið 2010, en tveir birnir tóku land á Íslandi árið 2008 og einn 2011. Allir fjórir voru felldir við komuna til landsins.
Hvítabirnir, Ursus maritimus, eiga heimkynni sín m.a. á Grænlandi og berast þaðan til Íslands með hafís stöku sinnum. Hér á árum áður voru komur hvítabjarna verulega tíðari en nú er og þeir koma frekar þegar hart er í ári. Frostaveturinn mikla 1918 er talið að 27 hvítabirnir hafi borist til Íslands en allt að 63 hafísveturinn mikla 1880-1881. Þá lá hafísinn vikum saman með Íslandi norðan- og vestanverðu.
Líklega þurfa heimamenn og ferðalangar á Melrakkasléttu að fara til Húsavíkur vilji þeir sjá hvítabjörn: Þar er einn uppstoppaður á Náttúrugripasafni Þingeyinga. Sá var felldur í Grímsey árið 1969.
Hvítabjörn á ísnum. Mynd: http://greenarea.me/en/194925/climate-change-affecting-polar-bears/
Hvítabjörninn er á okkar tímum táknmynd loftslagsbreytinga og neikvæðra afleiðinga þeirra á lífríki norðurslóða. Hvítabirnir lifa á selveiðum af hafísnum við norðurslóðir, en eins og flestir vita hefur mjög dregið úr magni hafíss á undanförnum árum og áratugum.
Átakanlegar myndir berast okkur af hungruðum hvítabjörnum, en fátt myndefni þó jafn átakanlegt og þetta myndband hérna sem birtist m.a. á vefsíðu National Geographic. Að eigin sögn grétu ljósmyndararnir og kvikmyndagerðarmennirnir þegar þeir tóku myndskeiðið af birninum. Þó er ómögulegt að vita hvort þessi tiltekni hvítabjörn hafi liðið fæðuskort vegna minnkandi hafíss – dýr svelta jú stundum úti í náttúrunni og hafa alltaf gert.
Nýjar rannsóknir sýna að afkomu hvítabjarna er verulega ógnað af völdum loftslagsbreytinga og líkur eru á því að árið 2050 verði hvítabjarnarstofninn ekki nema þriðjungur þess sem hann er í dag.
Líklegt er að lífríki norðurslóða taki verulegum breytingum samhliða breyttu loftslagi á næstu áratugum takist okkur ekki að draga úr losun gróðurhúsalofttegunda og minnka neyslu og sóun í samfélaginu. Hvítabjörninn er langt því frá eina tegundin sem mun þurfa að berjast harðar fyrir afkomu sinni eða finna ný heimkynni en hann minnir okkur samt á þær stóru áskoranir sem við stöndum frammi fyrir.
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Vorfréttir frá Rifi: Metárið 2017 og spennandi tímar hjá rannsóknastöðinni
On May 28, 2018 By rifresearchLeave a comment
Rannsóknastöðin sendi nýverið frá sér vorbréf með yfirliti yfir starfsemi stöðvarinnar á árinu 2017 og fyrri hluta árs 2018. Ber þar hæst áframhaldandi vöxtur og velgengni rannsóknastöðvarinnar, efling náttúrufarsrannsókna á Melrakkasléttu og öflugt alþjóðastarf sem Rif er aðili að. Af ýmsu fleiru er þó að taka og verkefnin jafn spennandi og þau eru fjölbreytt.
Kynnið ykkur starfsemina á Rifi og þau spennandi verkefni sem stöðin vinnur að! Fréttabréfið er aðgengilegt hér:
Tengill á fréttabréfið á PDF formi
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
On May 18, 2018May 18, 2018 By rifresearchLeave a comment
Hrönn G. Guðmundsdóttir hefur hafið störf hjá Rannsóknastöðinni Rifi og mun hún gegna stöðu forstöðumanns á meðan núverandi forstöðumaður, Jónína S. Þorláksdóttir, er í tímabundnu leyfi. Hrönn er með M.Sc. gráðu í umhverfis- og sjálfbærnifræðum frá háskólanum í Lundi, Svíþjóð auk diplómu í opinberri stjórnsýslu frá Háskóla Íslands. Hún er uppalin á Kópaskeri á Melrakkasléttu og því mannlífi og náttúru svæðisins vel kunnug sem er mikill akkur að.
Við bjóðum Hrönn velkomna í hópinn og óskum henni góðs gengis. Ekki hægt að segja annað en að við hjá Rif sjáum fram á spennandi tíma.
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Rif óskar eftir verkefnum fyrir árið 2018
On January 15, 2018 By rifresearchLeave a comment
Ert þú með spennandi rannsóknarverkefni í smíðum sem gæti átt heima í einstöku umhverfi Melrakkasléttu eða á nærliggjandi svæðum? Endilega hafðu samband og kynntu þér málið!
Auglýsingin á PDF formi (virkir tenglar)
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Jóla- og nýárskveðja frá Rannsóknastöðinni Rif
On December 22, 2017January 2, 2018 By rifresearchLeave a comment
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Rannsóknastöðin Rif: Haustbréf 2017
On September 29, 2017September 29, 2017 By rifresearchLeave a comment
Fréttabréf Rannsóknastöðvarinnar Rifs haustið 2017 lítur hér dagsins ljós þar sem dregið er saman það helsta sem við höfum verið að fást við nú á árinu. Ljóst er að starfið hefur gengið afar vel og hlökkum við mikið til að takast á við þau spennandi en jafnframt krefjandi verkefni sem framundan eru.
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Reminder: INTERACT Transnational Access Call is open!
On September 13, 2017 By rifresearch2 Comments
INTERACT Transnational Access Call is open for projects taking place between March 2018 and April 2019
The EU H2020 funded INTERACT (International Network for Terrestrial Research and Monitoring in the Arctic) project opens a call for research groups to apply for Transnational Access to 43 research stations across the Arctic and northern alpine and forest areas in Europe, Russia and North-America.  The sites represent a variety of glacier, mountain, tundra, boreal forest, peatland and freshwater ecosystems, providing opportunities for researchers from natural sciences to human dimension.
Transnational Access includes free access (either physical or remote) for user groups/users to research facilities and field sites, including support for travel and logistic costs. Rif Field Station is one of the stations offering physical access and we are looking forward to receiving researchers with exciting new projects next year.
The call for applications is open on 1st September –  13th October, 2017, for…
View original post 44 more words
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Fræðsluverkefnið „Vöktum vorið“: Samstarf Rifs og Grunnskóla Raufarhafnar
On July 10, 2017 By rifresearchLeave a comment
Núna í vor var ráðist í samstarfsverkefni milli Rannsóknastöðvarinnar Rifs og Grunnskóla Raufarhafnar. Var markmiðið að auka umhverfisvitund nemenda á mið- og unglingastigi grunnskólans og kynna fyrir þeim tilgang, framkvæmd og markmið rannsókna og vöktunar á viðkvæmu vistkerfi norðurslóða.  Áhersla var lögð á að nýta nærumhverfið en hin augljósa sérstaða Melrakkasléttu, hvað náttúru og fuglalíf varðar, hentar einkar vel fyrir þróunarverkefni af þessu tagi. Styrkir fengust í verkefnið frá Náttúruverndarsjóði Pálma Jónssonar, Menningar- og viðurkenningarsjóði KEA og Sprotasjóði.
Kennsla fór fram frá 18. apríl til 29. maí í náttúrufræði og upplýsingatæknitímum. Byrjað var á undirbúningi þar sem nemendur veltu fyrir sér þeim ferlum sem eiga sér stað í náttúrunni á vorin. Þá leituðu krakkarnir sér upplýsinga um fugla- og dýralíf á staðnum og settu sig í stellingar sem verðandi vísindamenn. Fjallað var um muninn á rannsóknum og vöktun, rætt um loftslagsbreytingar, mengun, gróður- og jarðvegsrof. Þá gróðursettu nemendur fræ í mismunandi jarðveg til að skoða áhrif hans á vöxt. Í seinni hluta verkefnisins var farið í tvær vettvangsferðir. Í þeirri fyrri var ferðinni heitið í Bæjarvík og út á Melrakkasléttu þar sem fuglar voru skoðaðir og tegundagreindir, sagt frá rannsóknum á svæðinu og framkvæmd einföld atferlisrannsókn. Þá hittu krakkarnir Guðmund Örn Benediktsson fuglaáhugamann sem sagði hópnum frá allskonar ferðalöngum – fuglum og ýmsum munum sem fundist hafa í fjörunni á svæðinu. Fyrir seinni ferðina útbjuggu nemendur sér gróðurreiti sem þeir nýttu svo til að greina og telja plöntur og áætla fjölda á fermetra. Nemendur unnu svo úr þessum gögnum eftir kúnstarinnar reglum, spreyttu sig á tölvuforritum, svo sem Excel og Word, auk þess sem sköpunargáfan fékk að njóta sín.
Nemendur kynntu verkefnið stuttlega á skólaslitum gunnskólans og var afrakstur vinnunnar þar til sýnis. Eftir skólaslit fengu allir nemendur grunn- og leikskólans ásamt foreldrum tækifæri  til að prófa fjarsjá sem Náttúrustofa Norðausturlands lánaði okkur í þetta verkefni.
Næsta haust verður samstarfinu haldið áfram og seinni hluti verkefnisins ber heitið „Heimurinn og við“. Þá verður áhersla lögð á hvernig við komum fram við náttúruna, hvers vegna það sé nauðsynlegt að ganga vel um umhverfið og bera virðingu fyrir því. Komið verður inn á endurvinnslu og tilgang hennar, farið í hugmyndavinnu varðandi endurnýtingu og fleira í þeim dúr.  Grunnskóli Raufarhafnar er Grænfánaskóli og verður þessi vinna góð viðbót við það starf sem þegar hefur farið fram í skólanum.
Að lokum má geta þess að til stendur að Rannsóknastöðin Rif flytji vinnuaðstöðu sína í skólahúsnæðið og byggi þar upp rannsóknastofu. Mun það vonandi skapa tækifæri til enn frekara samstarfs. Það er afar jákvætt þegar fámennir skólar geta skapað sér sérstöðu og þar með styrkt stöðu sína á þennan hátt.
Nemendur skoða tjaldshreiður í Bæjarvík með Jónínu, forstöðumanni Rifs
Fylgst með fuglum við Hraunhafnartanga og skráðar upplýsingar um atferli
Vísindamenn framtíðarinnar þurfa líka að næra sig
Guðmundur Örn segir frá ymsum munum sem fundist hafa í fjörunni á Melrakkasléttu
Gróðurinn skoðaður, greindur og tekin sýni til nánari skoðunar
Það er ekki alltaf sól og blíða þegar stunda á rannsóknir
Úrvinnsla gagna í fullum gangi
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
CAFF og Rif gera með sér samning vegna CBMP
On May 30, 2017 By rifresearchLeave a comment
CAFF (Conservation of Arctic Flora and Fauna) og Rannsóknastöðin Rif gerðu á dögunum með sér samning þess efnis að Rif sjái um samhæfingu fyrir stýrihóp þurrlendisvöktunar CBMP (Circumpolar Biodiversity Monitoring Program). Felst starfið aðallega í því að halda utan um og stýra vinnu vegna sérstakra greinaskrifa hópsins þar sem fjallað verður um ástand líffræðilegs fjölbreytileika og vöktunar á norðurslóðum.
Rannsóknastöðin er nú þegar innvinkluð í CBMP verkefnið, en stöðin hefur verið valin sem ein  þriggja stöðva innan INTERACT samstarfsins sem mun byggja upp og prófa CBMP vöktunaráætlunina (sjá umfjöllun í þessari frétt hér).
Er þetta einstakt tækifæri fyrir Rif til að komast enn betur inn í þau mál sem snúa að CBMP verkefninu og vöktun á norðurslóðum almennt auk þess sem samningurinn mun styrkja stöðina enn fremur í sessi.
Þorkell Lindberg Þórarinsson, stjórnarformaður Rifs og Tom Barry, framkvæmdastjóri CAFF skrifstofunnar á Íslandi við undirskrift samningsins.
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Rannsóknastöðin Rif – Rif Field Station
Rannsóknastöðin Rif – Rif Field Station